BASES DO CONCURSO DE CARTACES PARA A X FESTA DO TINTO RÍAS BAIXAS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 16/07/2015)

Aprobadas pola Xunta de Goberno Local, en sesión de data 6 de xullo de 2015, as bases para o “Concurso de Cartaces da X Festa do Tinto Rías Baixas”, a efectos do seu coñecemento, e que son do seguinte tenor literal: O Concello de As Neves convoca o concurso de cartaces con motivo da celebración da “X FESTA DO TINTO RÍAS BAIXAS”, que terá lugar os días 22 e 23 de agosto de 2015. Este concurso ten como obxectivo deseñar o cartel da “X Festa do Tinto Rías Baixas”, promovendo así unha das principais festas gastronómicas do Municipio. Poderán participar neste concurso tódalas persoas físicas interesadas no mesmo, maiores de idade. As obras deben presentarse impresas sen sinatura de autor/a, que limitará a súa identificación a un lema ou título da peza. Deben acompañarse dun sobre pechado cunha copia en formato dixital CD/DVD/USB, unha breve explicación da obra, e os seguintes datos: nome, apelidos, D. N. I., enderezo, teléfono e correo electrónico. Os orixinais deberán ser recibidos antes do día 24 de xullo no Concello de As Neves, Praza da Cristiandade, 1, C. P.: 36440 As Neves (Pontevedra). O orixinal deberá estar acoutado a unha medida entre 30 x 40 e 70x100. Cada autor poderá participar cun máximo de 2 traballos, con material e técnica libres, manual, mecánica ou dixital, sempre que estes sexan orixinais. No caso de resultar gañador, o/a autor/a deberá aportar o correspondente soporte dixital en formato vectorial para colocarlle os logotipos dos organizadores. Nos cartacaes deberá incluirse o seguinte texto: Establécense os seguintes premios: Cada gañador só pode levar un único premio, no caso de pertencer ao mesmo autor/a varias pezas premiadas, o premio pasa ao seguinte cartaz con maior número de puntos. A “Asociación Ruta do Viño Rías Baixas” á que pertence o Concello de As Neves, colabora ofrecendo aos tres primeiros premiados, unha visita guiada para dúas persoas, con degustación de produtos promocionais, ás instalacións de adegas asociadas e, no caso do Primeiro Premio unha invitación para dúas persoas para un paseo en catamarán pola Ría de Arousa e a visita a unha batea. Haberá un xurado composto por 2 representantes dos distintos ámbitos sociais e culturais do concello e un membro da Corporación, nomeados pola Alcaldía e de cuxas deliberacións e conclusións se deixará constancia na acta que se levantará ao efecto. O xurado valorará especialmente a creatividade, o impacto visual e a súa relación coa filosofía da Festa. O xurado poderá deixar baleiros os premios se ningunha proposta acada a calidade esixida, ou rexeitar para o concurso aquelas que non se axusten ás bases. O Xurado elevará ao órgano municipal competente a proposta de premios que corresponda outorgar. Os premios faranse públicos nos medios de comunicación e nas redes sociais, indicando, cando menos, o nome e apelidos dos/as gañadores/as. O Concello de As Neves, poderá efectuar cantas reproduccións necesiten do cartaz que obteña o primeiro premio e difundilo polos medios de publicidade que estime convinte, sen que polo seu autor poda evocar dereitos ao respecto, podendo empregar a imaxe completa do cartaz ou parte dela para realizar o material relacionado coa festa. As propostas presentadas e premiadas co segundo e terceiro premio ficarán en poder do Concello, podendo facer uso das mesmas para calquera evento que desenvolva, e podendo ser obxecto dunha exposición ou reproducción por parte do concello convocante, sen que elo dea dereito a retribución algunha para os concursantes e, como no caso da proposta que obtivo o primerio premio, podendo empregar a imaxe completa do cartaz ou parte dela para realizar material relacionado coa Festa. Do mesmo xeito, o Concello, poderá introducir algunha modificación nos cartaces premiados se existira algunha dificultade técnica para a súa impresión ou para introducir algún texto ou logotipo que non figure inicialmente nas bases. Os orixinais non premiados poderán recollerse no Concello ata 60 días despois do fallo do xurado. A convocatoria desde concurso e as súas bases publicarase no BOP, no taboleiro de anuncios do Concello e na súa páxina web: www.asneves.com.Os sucesivos anuncios relativos ao concurso publicaranse no Taboleiro de Anuncios do Concello e na páxina web do mesmo. O feito de participar no concurso implica o coñecemento e aceptación por todos os concursantes das presentes bases. Os órganos competentes, en cada caso, quedarán facultados para resolver as dúbidas que se presenten e tomar os acordos necesarios para a boa orde do concurso, en todo o non previsto nestas bases”. As Neves, a 7 de xullo de 2015.—O Alcalde Presidente, Xosé Manuel Rodríguez Méndez.